b'\n_START_ARTICLE_\nAosta\n_START_SECTION_\nZgodovina\n_START_PARAGRAPH_\nAosta je bila naseljena v proto-zgodovinskih \xc4\x8dasih in je kasneje postala sredi\xc5\xa1\xc4\x8de Salassijev keltskega ljudstva, ki so ga Rimljani leta 25. pr. n. \xc5\xa1t. po ve\xc4\x8dini pobili ali prodali v su\xc5\xbeenjstvo.  Akcijo je vodil Terentius Varro, ki je nato ustanovil rimsko kolonijo Augusta Praetoria Salassorum, in jo naselil z 3.000 upokojenimi veterani. Po letu 11 pr. n. \xc5\xa1t. je Aosta postala prestolnica rimske province Peninske alpe. Njen polo\xc5\xbeaj na soto\xc4\x8dju dveh rek, na koncu cest iz Velikega in Malega Svetega Bernarda, je imel velik voja\xc5\xa1ki pomen, zato je bil tam name\xc5\xa1\xc4\x8den tudi rimski voja\xc5\xa1ki tabor._NEWLINE_Po padcu zahodnega rimskega cesarstva so mesto osvojili, po vrsti, Burgundi, Ostrogoti in Bizantinci. Langobardi, ki so mesto pripojili k svojemu italijanskemu kraljestvu, so bili izgnani od frankovskega cesarstva pod Pipinom Malim. Pod njegovim sinom Karlom Velikim je Aosta pridobila na pomenu kot postaja na Via Francigena, ki je vodila iz Francije v Italijo. Poletu 888 je bilo mesto del prenovljene Kraljevine Italije pod Arduin iz Ivree in Berengarjem iz Furlanije._NEWLINE_V 10. stoletju Aosta postala del Kraljevine Burgundije. Po padcu te leta 1032, je postala del posestev grofa Umberta I. Savojskega. V nadaljevanju sledi zgodovini Savojcev\n_START_SECTION_\nPromet\n_START_PARAGRAPH_\nAosta le\xc5\xbei na sti\xc4\x8di\xc5\xa1\xc4\x8du dveh glavnih trans-alpskim magistralnih cest, SS 26, ki povezuje mesto Chivasso na Mali Sveti Bernard na meji med Italijo in Francijo, in SS 27, ki povezuje mesto Aosta na Veliki Sveti Bernard na \xc5\xa1vicarski meji. Skozi Aosto poteka tudi avtocesta A5 med Torinom in Courmayeurjem._NEWLINE_\xc5\xbdelezni\xc5\xa1ka postaja je bila zgrajena leta 1886 in je del Chivasso-Ivrea-Aosta \xc5\xbeeleznice. Avtobusi povezujejo mesto Aosta z bli\xc5\xbenjimi dolinami in na obmo\xc4\x8dja zunaj regije, vklju\xc4\x8dno s Torinom, Milanom, Chamonixom (Francija) in Martignyjem (\xc5\xa0vica)._NEWLINE_Letali\xc5\xa1\xc4\x8de se nahaja 5 km vzhodno od mesta.'